paragraph_text: mini|Ralf Gustav Dahrendorf, 1980. Ralf Gustav Dahrendorf (Hamburg, 1. svibnja 1929. – Köln, 17. lipnja 2009.) njemačko-britanski je sociolog, filozof, ekonomist i političar, najpoznatiji po svom doprinosu razvoju konfliktnih teorija društva. Njegova razmatranja suprotstavljena su, nekoć dominirajućem, strukturalnom funkcionalizmu; nasuprot društvenoj stabilnosti, te redu kojeg ističu funkcionalistički teoretičari, Dahrendorf se zanima za dinamiku i društvenu promjenu. Jedan od glavnih objekata njegova izučavanja jest autoritet.